钦定古今图书集成/明伦汇编/闺媛典/第024卷 > 种放母
## 钦定古今图书集成/明伦汇编/闺媛典/第024卷 > 种放母

按《宋史隐逸种放传》：“放独与母俱隐终南豹林谷之
东明峰，以讲习为业，从学者众，得束修以养母，得辟
谷术。淳化三年，诏使召之，母恚曰：‘尝劝汝勿聚徒讲
学，身既隐矣，何用文为？果为人知而不得安处，我将
弃汝入穷山矣’。放遂称疾不起，母尽取笔墨焚之，与
放转居穷僻，人迹罕至。太宗嘉其节谅，京兆赐以缗”
钱，使养母，不夺其志，有司岁时存问。咸平元年，母卒，
帝诏赐钱三百万、帛三十匹、米三十斛助丧。